ກອງປະຊຸມຄະນະປະທານຄະນະກຳມະການສູນກາງແນວໂຮມປະເທດຊາດຫວຽດນາມ
(VOVWORLD) -ວັນທີ 05 ກໍລະກົດ, ຢູ່ນະຄອນວິງ, ແຂວງເງະອານ, ໄດ້ດຳເນີນກອງປະຊຸມຄະນະປະທານຄະນະກຳມະການສູນກາງແນວໂຮມປະເທດຊາດຫວຽດນາມ ຄັ້ງທີ 14, ຊຸດທີ 8.
ເຂົ້າຮ່ວມກອງປະຊຸມມີທ່ານນາງຫົວໜ້າຄະນະຂົນຂວາຍປະຊາຊົນສູນກາງ ເຈືອງທິມາຍ; ທ່ານປະທານຄະນະກຳມະການສູນກາງແນວໂຮມປະເທດຊາດຫວຽດນາມ ເຈີ່ນແທງເໝິນ.
ກ່າວຄຳເຫັນທີ່ກອງປະຊຸມ, ທ່ານນາງຫົວໜ້າຄະນະຂົນຂວາຍປະຊາຊົນສູນກາງ ເຈືອງທິມາຍ ໄດ້ຕີລາຄາສູງການເຄື່ອນໄຫວຂອງຄະນະກຳມະການສູນກາງແນວໂຮມປະເທດຊາດຫວຽດນາມ ໃນໄລຍະ 6 ເດືອນຜ່ານມາ. ທ່ານນາງ ເຈືອງທິມາຍ ສະເໜີໃຫ້ຄະນະກຳມະການສູນກາງແນວໂຮມປະເທດຊາດຫວຽດນາມ ສືບຕໍ່ເອົາໃຈໃສ່ເຖິງບັນດາປັດໃຈພັດທະນາເສດຖະກິດ, ສັງຄົມ ເພື່ອພ້ອມກັນເປັນເສນາທິການ, ສະເໜີທິດທາງແກ້ໄຂບັນດາບັນຫາທີ່ຍັງຫຍໍ້ທໍ້, ຈຳກັດໃນວິວັດທະນາການພັດທະນາ, ບັນດາບັນຫາຕິດພັນກັບຊີວິດສັງຄົມຂອງປະຊາຊົນ.
ສ່ວນທ່ານປະທານຄະນະກຳມະການສູນກາງແນວໂຮມປະເທດຊາດຫວຽດນາມ ເຈີ່ນແທງເໝິນ ສະເໜີວ່າ: ຈາກບັນດາບັນຫາຕົວຈິງ, ໃນໄລຍະຈະມາເຖິງ ແນວໂຮມປະເທດຊາດ ຕ້ອງປະຕິບັດໜ້າທີ່ຕິດຕາມກວດກາ, ຕີລາຄາສັງຄົມ ແລະ ແກ້ໄຂບັນດາບັນຫາທີ່ສັບສົນເກີດຂຶ້ນຈາກຂັ້ນຮາກຖານຢ່າງມີປະສິດທິຜົນ…